હિંમતનગર નજીકના હડિયોલ ગામના તળાવમાંથી ગેરકાયદેસર માટી ખોદકામને મામલે પોલીસે સોમવારે મધરાતે કાર્યવાહી કરી સ્થળ પરથી ૧૦ ટ્રક, ૩ હીટાચી અને ૨ જેસીબી જપ્ત કરી ખાણ ખનિજ વિભાગને જાણ કરતા ખાણ ખનિજ વિભાગના જુનિયર કલાર્ક તથા માઇન્સ સુપરવાઇઝરે હિંમતનગરના એ ડીવીઝનમાં વાહન માલિકો વિરૂધ્ધ ફરિયાદ નોંધાવી હતી. જયારે બીજીબાજુ વાહનોના માલિકે તળાવમાંથી ખેતરમાં માટી ઠલવવાના મામલે દાદ મેળવવા હાઇકોર્ટનું શરણું લેવાની તજવીજ હાથ ધરી છે.